Bor (Nizjnij Novgorod oblast)

Bor (russisk: Бор) er en by i Nizjnij Novgorod oblast i Russland. Byen ligger på venstre (nordre) bredd av Volga, rett overfor Nizjnij Novgorod. De to byene er knyttet sammen med ei bru bygget i 1965, og med ferger. Byen hadde 77 024 innbyggere i 2025. Bor ble grunnlagt på 1300-tallet, og fikk innvilget bystatus i 1938. Byens industri omfatter skipsbygging og glassproduksjon. Den lokale glassfabrikken har laget glass for biler og lastebiler fra GAZ, og også glassvarer til bordbruk, siden 1934. Kosmonauten Vjatsjeslav Zudov ble født i Bor. Referanser Eksterne lenker (ru) Offisielt nettsted (en) Bor (Nizhny Novgorod Oblast) – kategori av bilder, video eller lyd på Commons